**Ministru kabineta noteikumu projekta „Grozījumi Ministru kabineta 2005.gada 27.decembra noteikumos Nr.1032 „Noteikumi par budžetu ieņēmumu klasifikāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeimā 2017.gada 28.jūlijā 2.lasījumā tika pieņemts likumprojekts „Grozījumi Solidaritātes nodokļa likumā” (Nr.979/Lp12) un 27.jūlijā likumprojekts „Grozījumi likumā „Par valsts sociālo apdrošināšanu”” (Nr.980/Lp12), kas stāsies spēkā 2018.gada 1.janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi likumā „Par valsts sociālo apdrošināšanu” nosaka, ka sociāli apdrošinātajām personām, kuras ir pakļautas veselības apdrošināšanai, ir tiesības saņemt no valsts budžeta līdzekļiem apmaksājamus veselības aprūpes pakalpojumus (3.panta trešā daļa), un ka Valsts kase katru dienu sociālās apdrošināšanas obligātās iemaksas ieskaitīs speciālo budžetu kontos un valsts pamatbudžeta ieņēmumos atbilstoši gadskārtējā valsts budžeta likumā noteiktajam sociālās apdrošināšanas ieņēmumu īpatsvaram (22.panta pirmā daļa). Minētā likumprojekta anotācijā papildus skaidrots, ka Valdību veidojošo partiju Koalīcijas sadarbības padome ir pieņēmusi lēmumu, ka valsts sociālās apdrošināšanas obligāto iemaksu likme tiek palielināta par 1% (0,5% darba devējam un 0,5% darba ņēmējam) un iepriekš minētais palielinājums tiek novirzīts nevis speciālajā budžetā, bet pamatbudžetā veselības aprūpes nodrošināšanai, nodrošinot personām, kas būs pakļautas veselības apdrošināšanai no valsts budžeta līdzekļiem apmaksājamus veselības aprūpes pakalpojumus. Lai nodrošinātu finansējuma veselības aprūpei nošķiršanu, budžetu ieņēmumu klasifikācija tiek papildināta ar jaunu kodu 2.5.0.0. “Ieņēmumi valsts pamatbudžetā no valsts sociālās apdrošināšanas obligāto iemaksu sadales veselības aprūpes finansēšanai”.  Grozījumi Solidaritātes nodokļa likuma 9.pantā paredz jaunu kārtību – ir paredzēts turpmāk solidaritātes nodokļa ieņēmumus sadalīt vairākiem mērķiem:   * iemaksām fondēto pensiju shēmā, (nodokļa daļa tiek ieskaitīta fondēto pensiju shēmas dalībnieka kontā); * nodokļa maksātāja izvēlētajā privātā pensiju fonda pensiju plānā; * iedzīvotāju ienākuma nodokļa kontā Valsts kasē; * valsts pensiju speciālajā budžetā.   Lai nodrošinātu pārskatāmu Solidaritātes nodokļa likuma 9.pantā noteiktā solidaritātes nodokļa sadalījuma uzskaiti, attiecīgi nepieciešams nodrošināt budžetu ieņēmumu klasifikācijas atbilstību jaunajam normatīvajam regulējumam un ieviest jaunus kodus, kurus piemēros Valsts sociālās apdrošināšanas aģentūra:  22.5.4.0. „Solidaritātes nodokļa iemaksa iedzīvotāju ienākuma nodokļa kontā”;  22.5.5.0.  “Solidaritātes nodokļa iemaksa nodokļa maksātāju privāto pensiju fondu pensiju plānos”;  22.5.6.0. „Solidaritātes nodokļa iemaksa valsts pensiju speciālajā budžetā” un tā apakškodi.  Savukārt solidaritātes nodokļa iemaksām fondēto pensiju shēmā Valsts sociālās apdrošināšanas aģentūra piemēros klasifikācijā jau šobrīd esošo kodu 22.5.2.0. „Valsts sociālās apdrošināšanas iemaksas un solidaritātes nodoklis fondēto pensiju shēmā”.  Līdz šim Valsts sociālās apdrošināšanas aģentūra, nodrošinot Solidaritātes nodokļa likuma 9.panta izpildi, veica pilnā apmērā visa solidaritātes nodokļa pārskaitījumu no valsts sociālās apdrošināšanas speciālā budžeta ar kodu 22.5.3.0. „Solidaritātes nodokļa iemaksas valsts pamatbudžetā” uz valsts pamatbudžetu (ieņēmumi valsts pamatbudžeta ieņēmumu kontā, kas atvērts budžetu ieņēmumu klasifikācijas kodam 1.3.0.0. „Ieņēmumi no solidaritātes nodokļa”). Solidaritātes nodokļa likuma pārejas noteikumu 2.punkts paredz, ka Valsts sociālās apdrošināšanas aģentūra par periodu līdz 2017.gada 31.decembrim faktiski samaksāto nodokli ieskaita valsts pamatbudžetā. Ja par minēto periodu faktiski samaksātais nodoklis vai nodokļa objekts triju gadu laikā pēc nodokļa ieskaitīšanai valsts pamatbudžetā par taksācijas perioda pārskata mēnesi noteiktā termiņa pēc precizēšanas tiek palielināts vai samazināts, Valsts sociālās apdrošināšanas aģentūra pārrēķina faktiski samaksāto nodokli un attiecīgi pārskaita nodokli uz valsts pamatbudžetu vai par samazināto nodokļa summu samazina valsts pamatbudžetā pārskaitāmo summu. Līdz ar to ieņēmumu klasifikācijā nepieciešams saglabāt iepriekšminētos šobrīd spēkā esošos budžetu ieņēmumu klasifikācijas kodus 22.5.3.0. „Solidaritātes nodokļa iemaksas valsts pamatbudžetā” un 1.3.0.0. „Ieņēmumi no solidaritātes nodokļa”. Atbilstoši tiek precizēts budžetu ieņēmumu klasifikācijas koda 22.5.3.0. skaidrojums (kods piemērojams saskaņā ar Solidaritātes nodokļa likuma redakciju, kas bija spēkā līdz 2017.gada 31.decembrim).  Noteikumu projekts paredz papildināt budžetu ieņēmumu klasifikācijas kodu 8.4.1.0. un 12.3.9.5. skaidrojumu, lai precizētu to pielietojumu attiecībā uz nokavējuma naudu un līgumsodu ieņēmumu uzskaiti par valsts budžeta aizdevumiem.  Saistībā ar šī brīža situāciju finanšu tirgos atbilstoši noslēgtajām vienošanām Valsts kase saņem procentu ieņēmumus no Valsts kases klientiem par klientu kontu atlikumiem ar negatīvu procentu likmi. Normatīvais akts nenosaka, kur uzskaitīt šādus ieņēmumus. Tāpēc nepieciešams papildināt budžetu ieņēmumu klasifikācijas koda 8.6.2.1. skaidrojumu.  Noteikumu projekts paredz papildināt skaidrojumu kodam 8.9.1.0. “Ieņēmumi no saistību dzēšanas” ar tekstu “atbilstoši normatīvajiem aktiem grāmatvedības uzskaites jomā”, jo minētais kods tiek piemērots darījumiem bez iestāžu naudas plūsmas (līdzīgi, kā ir citiem kodiem budžetu ieņēmumu klasifikācijā, piemēram, 8.9.2.0.).  Noteikumu projekts paredz papildināt budžetu ieņēmumu klasifikācijas koda 8.9.9.0. skaidrojumu, lai precizētu to pielietojumu arī attiecībā uz emitēto valsts vērtspapīru prēmiju.  Noteikumu projekts paredz atsevišķā koda izveidošanu 12.3.9.6. „Ieņēmumi no veselības apdrošināšanas iemaksām”, lai nodalītu tos ieņēmumus, ko veiks personas, kuras nav sociāli apdrošinātas veselības apdrošināšanas veidam. Noteikumu projektā ir paredzēts pārejas noteikums par šī jaunā koda spēkā stāšanos brīdi. Minētā koda spēkā stāšanās paredzēta vienlaikus ar Veselības aprūpes finansēšanas likuma spēkā stāšanos.  Noteikumu projekts atbilstoši Labklājības ministrijas sniegtajam priekšlikumam paredz budžetu ieņēmumu klasifikācijā pie naudas sodiem atsevišķi izdalīt naudas sodus, ko uzliek Valsts darba inspekcija. Līdz šim tie tika uzskaitīti budžeta ieņēmumu klasifikācijas kodā 10.1.9.9. „Naudas sodi, ko uzliek pārējās iestādes, kas nav klasificētas iepriekšminētajos kodos”.  Noteikumu projekts paredz redakcionāli precizēt budžetu ieņēmumu klasifikācijas koda 10.2.2.0. nosaukumu.  Noteikumu projekta spēkā stāšanās paredzēta 2018.gada 1.janvāri. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Valsts kase, Labklājības ministrija, Valsts sociālās apdrošināšanas aģentūra un Veselības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts budžeta iestāžu (pamatā Valsts sociālās apdrošināšanas aģentūras un Valsts kases) amatpersonas (darbinieki). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes atsevišķi netika organizētas, jo noteikumu projekts tieši sabiedrības intereses neskar. Uzziņa par noteikumu projekta izstrādi 2017.gada 17.augustā tika publicēta Finanšu ministrijas mājas lapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Iebildumi un priekšlikumi nav saņemti. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts sociālās apdrošināšanas aģentūra, Finanšu ministrija (Valsts kase). |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Jaunas funkcijas netiek radītas.  Projekta izpilde neietekmē pārvaldes institucionālo struktūru, kā arī nav paredzēta jaunu institūciju izveide, esošo institūciju likvidācija vai reorganizācija.  Projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministre D.Reizniece – Ozola

Čablis 67095498

raivis.cablis@fm.gov.lv